
Dr. Róth Pál : 

Tisztelt teljes-ülés ! 

A modern iparban az elemi erők fokozott kiaknázása, gépek- 
és veszélyes vegyanyagok használata- és új gyártási módok foly- . 
tán változott gazdasági és sociális állapotok olyan életviszonyo- 
kat teremtettek, hogy az ál tatán os magánjogi szabályok olyan 
esetekben, amidőn egy ember megölése vagy testi sértése foly- 
tán kártérítési kötelezettség (obligationes ex delicto-vel quasi 
£x delicto) állott be — többé ki nem elégítők. 

Az ipar óriási fellendülésével folyton növekvő balesetek, 
melyek különösen a munkásosztályt sújtják, szükségessé tették, 
hogy a jogászvilág ezen sajátlagos kártérítési esetekkel behatóan 
foglalkozzék. 

Áz irodalmi munkásságtól eltekintve, erre három mód kínál- 
kozik: vagy a judikatura igyekszik azon magánjogi elveket 
fixirozni és kiterjesztő magyarázatban részesíteni, melyekalapján 
a kártérítési kötelezettség mfegállapítható ; vagy speciális tör- 
vények alkottatnak ezen kérdés szabályozására avagy végül a 
polgári törvények kötelmi részébe vétetnek fel megfelelő jog- 
szabályok. 

Mielőtt azonban a modern jogképződés fejtegetésébe bocsát- 
koznám, nézzük milyen jogszabályokra akadunk ezen kérdésben 
az anyajogot képező római jogban ? 

A régibb jogban szavatossági kötelezettség csak szándékos 
testi sértés alapján volt megállapítható a lex Cornelia alapján. 
A kereset egy pénzösszeg megfizetésére irányúit birói belátás 
zerint. Csak későbbi időben volt kereset indítható vétkességből 
-elkövetett testi sértés miatt és pedig mint actio utilis ex lege 
Aquilia. Ez eredetileg csak dolgok megsértésére vonatkozott, és 



csak később terjesztetett ki a praetor által szabad emberek 
megsértésére. 

Az aetio injuriarum ex lege Cornelia-nak kizárólag poenalis 
jellege volt, míg az actio ex lege Aquilia bár szintén büntető 
kereset, alkalmazásánál a megsértett vagyoni érdek szintén 
tekintetbe vétetett. 

A szavatossági kötelezettség előfeltételei : vagyoni kárnak, 
mely a testi sértés által előidéztetett — létezése és a tettes 
részéről való vétkesség. A vétkesség nemcsak cselekvés, hanem 
mulasztás alapján is megállapítható. Az institutiók értelmében 
a favágónak, ki egy fa ágait járt út közelében lefűrészeli, kötele- 
zettsége támad a járó kelőket erre figyelmeztetni. Az orvos, ki 
betegén műtétet végez, köteles azt tovább is kezelni. Amennyi- 
ben nevezettek ezen kötelességüket elmulasztják, szavatolnak, 
amennyiben ezen mulasztásokból kár támad. A gondosság mér- 
tékét a bonus páter familiás gondossága képezi. 

Eddig csak azon szavatossági esetekről beszéltem, melyek 
a tettes saját hibája folytán idéztettek elő. A római jogban azon- 
ban, hamindjárt csak kevéssé kifejlődve, olyan eseteket is szabá- 
lyozva találunk, amelyekben a szavatossági kötelezettség mások 
hibája folytán áll be. 

Amennyiben valamely lakásból leöntés vagy ledobás foly- 
tán valaki testi sértést szenved, a lakó szavatol, anélkül, hogy a 
tettessége vagy vétkessége bizonyítandó volna. A kereset az 
actio de effusis et dejektis. Ennek tovább fejlődése az actio de 
suspenso. Aki t. i. valamely épületen egy tárgyat megerősített, 
szavatol, ha annak leesése folytán valaki megsérül. 

Aki hajózást, vendéglősséget űz saját számlára és veszélyére,, 
szavatol nemcsak a személyzet által elkövetett dologi károsítá- 
sokért, hanem az általuk előidézett testi sértésekért is, amennyi- 
ben a hajón, illetve vendéglő területén követtettek el. 

Az állatok által elkövetett kár miatti szavatosság magukban 
az állatokban concentrálódik. A tulajdonos változásával, az 
állat átadásával vagy elhullásával, a szavatosság megszűnik. 

Kövid körvonalakban ezek volnának a római jognak a 
szavatossági kötelezettségre vonatkozó intézkedései. Amint 
láttuk, a keresetek mind büntetőjogi jelleggel birtak, amihez 
külömböző consequentiák fűződnek, így többek közt, hogy az. 



tarra alapított követelési jog a jogosított személyéhez tapad és 
iiehát ennek halálával megszűnik. A rómaiaknál a munka kicsiny- 
lése a munkaerő kicsinylésére vezetett. Ha a rabszolga megöle- 
tett, családja nem vesztette el fentartóját, hanem csak a domi- 
nus károsodott vagyonának egy tárgyával. 

Ezen hiányok daczára az európai régibb magánjogok ezen 
kérdésben a római jog alapján állanak. Jelentékeny eltérést és 
•önálló individuális jelleget csak a franczia jog mutat, söt bát- 
ran állitható, hogy a szavatossági jog modern fejlődésének alap- 
ját a franczia jog képezi. Ezen okból legczólszerübbnek tartom a 
római jog után mindjárt a franczia jognak a kérdésre vonatkozó 
alapelveit ismertetni. 

Miként láttuk, a római jog ismeri a mások delictumából 
rszármazó szavatosságot, de csak bizonyos kivételes esetekben. 
Ami a római jogban és az annak alapján álló magánjogokban a 
a kivétel, az a franczia jogban a szabályt képezi. A franczia jog 
.a mások cselekvéséből eredő szavatossági kötelezettséget a leg- 
tágabb mértékben állapítja meg. Azon személyek, kiket egy 
másik személy fölött felügyeleti jog illet, felelőssé tétetnek azon 
-delictumért, melyet ez a felügyelet körében elkövet. A felügye- 
leti jogból kifolyólag azon kötelezettség támad, hogy a jogosított 
a delictumot elhárítsa. A code civile 1384 szakasza szerint azon 
személyek, kik a mások delictumáért szavatolnak, két osztályba 
soroltatnak, t. i. a szülők, nevelők és házfők osztályába egyrészt, 
másrészt pedig a commetantsok osztályába. Sociális és közgaz- 
dasági szempontból fontossággal csak ez utóbbiak birván, beha- 
ban csupán ezekkel foglalkozom. 

Commetant az, ki valakire valamely üzletet biz, akire 
pedig az üzlet bizatik, az a préposé. De a puszta megbízás még 
nem elégséges a szavatosság megállapítására. A megbízónak 
azon joggal kell birnia, hogy a megbizott tevékenységét ellen- 
őrizhesse. A szavatossági kötelezettség a culpa in eligendo és in 
custodiendo jogvólelmén alapszik. 

Ezen jogvélelem az, mely a modern szavatossági törvények- 
ben a munkaadó szavatossági kötelezettségét a megbizott vagy 
felügyelő üzletvezető stb. hibájáért megállapítja. 

De a franczia joggyakorlat tovább megy és megállapítja a 
Jogi személyek szavatosságát is alkalmazottjaik delictumáért. 

A jogi személyek épúgy, mint magánegyének commetants- oknak 
tekintetnek, alkalmazottjaik pedig préposés-knak. Csak az állam 
szavatossági kötelezettségénél térnek el a nézetek. A jogászok 
többsége azon nézet felé hajol, hogy az állam által űzött ipari- 
vagy üzleti vállalatoknál az állam és egyéb jogi személy közt 
különbség nem teendő, de a hivatalos delictumoknál a hivatal- 
nok állami felségjogot gyakorolván, az állam szavatossága be 
se következzék. 

A franczia jognak még egy sajátosságát képezi, hogy a 
községek a lakosaik lázadása által okozott erőszakosságokért 
felelőssé tétetnek. Ez egy alkalmi törvényen alapszik, mely a 
franczia forradalom alatt egyes községekben űzött kegyetlensé- 
gek meggátlására szolgálni volt hivatva. 

Ami a kártérítés kérdését illeti, a franczia jog minden 
speöificatiót mellőz, hanem a birói mérlegelésnek a legtágabb 
tért nyitja ; de az igény csak vagyoni kár megtérésére irányul- 
hat, erkölcsi károk, a mennyiben csak kellemetlenségek előidé- 
zésében állanak, itt sem képezhetik kártérítés tárgyát. 

Felemlítésre méltó végül, hogy franczia jog szerint bünte- 
tendő cselekménynél a károsított választása szerint a kártérítési 
igények úgy a büntető — mint a polgári biró előtt támasztha- 
tók, amiből ismét következik, hogy a bűnvádi keresetre vonat- 
kozó elévülési elvek a polgári jogigények elévülésére is alkal- 
mazást nyernek. 

Az impulsust a franczia jog megadván, az ipar és közlekedés 
fellendülésével a német jog a szavatossági jogot speciális tör- 
vónynyel szabályozta és az általános magánjog köréből kivonta, 
vezéreltetvén bizonyos humanisticus és sociál politikai tenden- 
ciák által. Az 1871 június 7-diki német birodalmi törvény 
szerint a vasút üzemi vállalkozója (Betriebsunternehmer) szava- 
tol, ha annak üzeménél ember megöletett vagy testileg megsér- 
tetett, az okozott kárért, amennyiben felsőbb erőhatalmat vagy 
a károsult saját hibáját nem bizonyítja ; hasonlóképen sza- 
vatol valamely gyár, bánya vagy hasonló iparvállalat vállal- 
kozója, ha a baleset a megbízott képviselő vagy az üzem vagy a 
munkások vezetésére vagy felügyeletére alkalmazott egyén hibája 
folytán szolgálat közben történt. Ezen törvénynek Németország- 
ban oly óriási irodalma és judicaturája támadt, hogy azok mél- 



tatására egy előadás keretében még csak gondolnom sem lehe- 
tett, miért is legczélszerűbbnek tartottam azok vívmányait a 
következő pontokba összefoglalni : 

1. Mindenekelőtt megállapíthatjuk ezen törvényben afran- 
czia jog azon axiómáját, hogy a vállalkozó az üzem közben elő- 
fordult baleseteknél nemcsak saját tényeiért, hanem megbízott- 
jainak hibájáért is szavatol. A sociálpolitikai vonást ezen rend- 
szabályban az képezi, hogy a vállalkozó nagyobb fizetési képes- 
ségénél fogva fokozott garanciát nyújt a kártérítésre nézve. Az 
államnak tulajdonképeni czélja az volt, hogy a munkást és hozzá- 
tartozóit ily módon biztosítsa a balesetek anyagi következmé- 
nyei ellen. A vállalkozók pedig ezen súlyos anyagi felelősséggel 
szemben magukat mintegy viszontbiztosítani akarván, létet 
adtak két fontos és azóta hatalmasan kifejlődött biztosítási 
ágnak : t. i. a baleset- és szavatossági biztosításnak. A később 
behozott munkásbiztosítási törvények ezen törvényből kelet- 
kezett eszmék megvalósítását képezi. 

2. Irodalom és judicaturának nagy fáradságába került a 
vasút helyes forgalmának megállapítása. Legpraecisebb a Grenz- 
mer fogalommeghatározása, mely szerint a vasutak: «dem 
Verkehr dienende technische Anlagen zum Transport von 
Personen % oder Sachen auf Schienenwegen.» Iparvasutak tehát, 
mint valamely más vállalat integráló alkateleme a szavatossági 
törvény alá nem esnek. A vasutakat illető szavatossági elvekre 
a magyar jog tárgyalásánál kívánok visszatérni, miért is itt még 
csak az üzem fogalmával foglalkozom. Vasúti üzem alatt 
Weinrich szerint értendő : «Der Inbegriff der auf die Beförde- 
rung von Personen und Sachen auf dieselben gerichteten Thátig- 
keit.» Miután a szavatossági törvény határozott üzemi cselek- 
ményeket meg nem állapít, az minden belesetre, mely az üzem- 
nél előfordul, alkalmazandó volna, de a joggyakorlat szerint 
csak azon üzemi cselekmények esnek a szavatossági törvény alá, 
melyek a vasúti ipar sajátságos veszélyességével vannak össze- 
függésben. 

Vitás az üzem vállalkozó fogalma is. Az uralkodó nézet 
szerint üzemi vállalkozónak az tekintendő, ki a vállalatot saját 
számlájára és veszélyére vezeti és abból gazdasági hasznot 
akar húzni. 

3. A szavatossági törvény szerint a felsőbb erőhatalom és 
saját hibásság a szavatosságot kizárja. Felsőbb erőhatalom alatt 
Goldschmidt szerint értendő : «Naturereignisse und Handlungen 
Dritter, welche ungeachtet aller irgend möglichen und durch 
die Umstánde gebotenen Vorsicht weder abzuwenden noch 
abzuwehren, noch in ihren scbádlichen Folgen vermeidlieh 
waren.» 

Ami végül a saját hibásságot illeti, annak a balesettel oko- 
zati összefüggésben kell állani, az azonban, vájjon mint dolus 
vagy culpa és utóbbi esetben culpa lata vagy levis jelentkezik-e, 
teljesen közömbös. 

4. A régi német jogtól eltérőleg, a szavatossági törvény 
szerint, mely itt a római joghoz közeledett, csak a vagyoni kár 
térítendő meg. Eltorzításért kártérítés és fájdalomdíj tehát 
nem követelhető. A kártérítés úgy tőke- mint járadék alakjában 
megítélhető, de a mennyiben a felek tőkében meg nem egyez- 
nek, rendszerint járadék Ítéltetik meg, miután ez a munkás 
jövendő existenciájának biztosítására alkalmasabb. Halálozás- 
nál nemcsak azon kár térítendő meg, melyet az elhalt hagya- 
téka szenvedett, hanem azon személyeké is, kikkel szemben az 
elhalt egyén tartásra volt kötelezve. Jogutódoknak csak az 
örökösök tekintetnek; betegpénztárak, biztosító-társaságok a 
Beichsoberhandelsgericht szerint a szavatossági törvény alapján 
esetleges kiadásaikért a vállalkozóval szemben jogigénynyel 
nem bírnak, de szerződés vagy engedmény alapján természete- 
sen őket is megilletheti a kártérítési jog. 

A német szavatossági törvény és judicatura elveinek ezen 
vázlatos ismertetése után még csak az uj német polgári törvény- 
könyvben foglalt elveket kívánom röviden ismertetni. A német 
polgári törvénykönyv «Unerlaubte Handlungen » czim alatt azon 
általános jogelvet mondja ki, hogy aki másnak életét, testét, 
egészségét, szabadságát vagy egyéb jogát szándékosan vagy 
gondatlanul jogellenesen megsérti, az a másiknak az abból eredő 
kár megtérítésére köteles. Ugyanezen kötelezettség terheli azt 
is, ki egy másiknak védelmét czélzó törvény ellen cselekszik. 

Aki mást valaminek elvégzésével megbiz (zu einer Verrieh- 
tung bestellt) azon kár megtérítésére köteles, melyet ezen másik 
megbízása teljesítésében egy harmadiknak jogellenesen okoz. 

8 

kárról és a kárköteles személyről értesült, ezen tudomásra való 
tekintet nélkül a cselekmény elkövetésétől számított harmincz 
év alatt. . 

Ausztriában a polg. törvénykönyv 1010. 1161. és 1315. §§-ai 
intézkednek a szavatossági kötelezettségről. A vállalkozót vét- 
kesség esetében terheli a baleset következményei miatt a fele- 
lősség. A megbízott vagy alkalmazott vétkességeért csak akkor 
szavatol, ha ezek megválasztásánál vagy alkalmazásánál hibás. 
A vasúti vállalatok szavatosságát az 1869 márczius 5-iki törvény 
szabályozza. A munkások baleset- és betegségi biztosítása pedig 
az 1887 deczember 28. és 1888 márczius 30-iki törvények által 
nyert szabályozást. 

Áttérve most már hazai törvényeinkre, a régibb magyar 
törvényekben a kártérítés elveit az 1492 : 16., 1638 : 27. és 
1629 : 31. czikkek szabályozzák. Az erőszakos tett, mely által 
valaki mást személyében vagy vagyonában megsért, régi tör- 
vényeink szerint a nagyobb hatalmaskodás eseteit képezi. Ezen 
eseteket a törvény eredetileg a nemesi szabadság oltalmazása 
végett jelölte ki ós sújtotta büntetéssel és ennek felel meg a 
nagyobb hatalmaskodás u. n. régi öt esete. Később a magyar 
törvényhozás ezen öt esetet több újjal toldotta meg, hogy az 
országgyűlés, bíróságok és hatóságok tagjait megvédelmezze. 
A nagyobb hatalma skodásnak büntetése a főbenjáró ítélet volt 
akkép, hogy egyedül a nyertes féltől függött, vájjon az elmarasz- 
taltnak fejét vagy fejváltságát kivánja-e. Ujabb időben a fej- 
vesztés megszüntettetvén, csak a fejváltság vagyis az elmarasz- 
talt vérdíja maradt fenn magán-büntetésül oly módon, hogy 
reá egyszersmind vagyonvesztés mondatott ki. A birságnak két 
harmada a bírót, egy harmada a nyertes félt illette. Illetékes 
birája a királyi- illetve báni tábla volt. 

Ezenkívül létezett a kisebb hatalmaskodás vagy erőszakob- 
kodás mindazon esetekben, amdőn a jogellenes cselekmény a 
nagyobb hatalmaskodást meg nem állapította. A tettes bünte- 
tésül az erőszakosság által okozott károkon és költségeken felül 
saját kisebb dijával tartozott, mely jogi állapotához képest 
külömböző volt és felo részben a bírót, másik részben a per- 
nyertest illette. 

Ezen sajátlagos magánjogi intézményeken felül az 1659 : 

10 

31. czikk 2. §-a csak azon általános szabályt tartalmazza, hogy 
a bárki által okozott testbéli sérelem megtérítendő. 

Az ipari és gyári élet fellendülésével nálunk is megalkotta- 
tott az ipari és gyári alkalmazottaknak baleset elleni védelmé- 
ről és az iparfeíügyelőkről szóló 1893 : XXVIII. tcz. Ezen tör- 
vény 1 §-a azon általános szabályt állapítja meg, hogy a munka- 
adó köteles ipartelepén mindazt létesíteni és fentartani, ami 
tekintettel a telep és az üzem minőségére, annak következmé- 
nyeihez képest az alkalmazottak életének, testi épségének és 
egészségének lehető biztosítása érdekében szükséges. A törvény 
aztán részletesen előírja a balesetek elhárítására irányuló 
intézkedéseket. 

Miután a szavatossági törvények Németországban és a 
szomszéd Ausztriában az időtájt már rengeteg irodalmat és 
judikaturát fejlesztettek ki, joggal lehetett volna remélni, külö- 
nösen miután a törvényjavaslat előadója ügyvéd-képviselő 
volt, hogy ezen törvényben szabályozást fognak nyerni a 
szavatossági kötelezettséget megállapító és kizáró jogelvek, a 
vállalkozó szavatossága az alkalmazottért, az ezen kérdésben 
felmerült bizonyítási jogelméletek, szóval mindazon fontos 
kérdések, melyekre a jogszolgáltatásnak nálunk is oly égető 
szüksége volna, hogy némi positiv talajon mozoghasson. 
Mindezekről a törvényben szó sincs, pedig ez nagy hiba. Mert 
az óvrendszabályok szigorítása egyszersmind a szavatossági 
jogszabályok szigorítását vonja maga után a vállalkozóra nézve. 
A számos óvrendszabályok egyikének is figyelmen kivül hagyása 
a vállalkozóra nézve a szavatosságot megállapítja. 

Midőn tehát véleményem szerint a törvényhozásnak fel- 
adatát képezte volna ezen törvényben irányadásul a szavatossági 
jogelveket — a mennyiben azok az ipari és gyári balesetek 
következményeinek szabályozására vonatkoznak — megállapí- 
tani, megelégedett azzal, hogy a 37. §-ban a következőket 
kimondja: «Az, a ki a jelen törvényben előirt kötelezettségek 
tejesítését elmulasztja, kihágást követ el és az alantabb meg- 
állapított pénzbüntetéssel sújtandó, fenmaradván ugy a polgári, 
mint büntetőtörvény szerinti felelőssége, ha mulasztás miatt 
valamely baleset történik. » 

Hát az ilyen törvényhozási munka nagyon kényelmes, de 

nem kielégítő. Mert hol vannak azok a polgári törvények, 
melyek balesetnél a felelősséget szabályozzák? Melyik jogász 
van nálunk azon helyzetben, hogy megállapíthassa, mely ma- 
gánjogi szabályok szerint szavatol a munkaadó a munkást 
ért baleset következményeiért? Es hány ügyvéd dicseked- 
hetik a kártérítés általános szabályai szerint megindított ilyen 
per megnyerésével ? Pedig a balesetek naponta nagy számban 
fordulnak elő gyárakban, bányákban, vasutaknál, építkezé- 
seknél stb. Hány balesetet registráltak a hírlapok csak Buda- 
pesten, melyet a villamos közúti vasutak előidéztek; hány 
nyomorék ember, özvegy és árva vesztette el ezen balesetek 
folytán kenyerét és mégis hány szavatossági per fordul elő ezen 
balesetek folytán bíróságainknál? Ennek oka pedig abban rej- 
lik, hogy törvény hiányában a szavatossági jogelvek a köztu- 
datba át nem mennek és ha valamely elszerencsétlenült egyént 
vagy jogutódjait valaki mégis felvilágosítja és ügyvédhez megy, 
ez fázik a per megindításától, mert arra semmi biztos támpontja 
nincs, a bírónak sem kellemes munka az ítélethozatal, mert 
fontos közgazdasági tényezőkkel szemben kell állást foglalnia 
minden biztos jogi támpont nélkül, az irgalom és méltányosság 
emberi szempontból nemes, de jogszolgáltatási szempontból 
ingatag alapjára helyezkedve ! 

Egy haszna azonban az ipari és gyári alkalmazottakról 
szóló 1893-iki törvénynek magánjogi szempontból mégis meg- 
van, t. i. megállapítja, habár nem czéltudatosan azon elvet, 
hogy a munkaadó alkalmazottjainak mulasztásáért szavatol. 

A vázolt nehéz körülmények közt háládatlan, mert úttörő 
munkát képez az ide vonatkozó magyar törvények és jog- 
elvek kiböngészése, mindazáltal megkísérlem ezt, a követ- 
kezőkben : 

Az 1878. évi V. tczikkben foglalt büntető törvénykönyv 
néhány büntetendő cselekménynél, különösen megállapítja a 
sértő és kárt okozó személy kártérítési kötelezettségét, így a 
189. §. a személyes szabadság elleni büntetendő cselekmények 
esetében; a 292. és 311. §§. a gyilkosság s emberölés, ugy a 
testi sértés eseteiben. Miután azonban a büntetőtörvény nem 
állapit meg magánjogokat és nem is szünteti meg a magánjogi 
alapokon nyugvó követeléseket, ezen kiemelt esetek nem aár- 

ják ki más büntetendő cselekmények esetében a magánjog 
által adott követelési jogokat, erre a 198. §. egyenesen utal is, 
a midőn kimondja: 

A jelen fejezet előbbi §-aiban meghatározott szabadságvesz- 
tés büntetésen felül a törvényellenesen letartóztatott részére, ha 
kívánja, a letartóztatás minden napjáért 5 frttól 10 frtig terjed- 
hető kártalanítás állapítandó meg. 

Ez esetben továbbá kártalanítási keresetnek helye sincs. 

A 292. §. következőkép hangzik : Gyilkosság és emberölés 
esetében, ha a megölt után oly személyek maradtak, kiknek 
tartásáról gondoskodni köteles volt : azok részére megfelelő kár- 
térítés is megítélendő, mely a viszonyokhoz képest egyszer 
mindenkorra fizetendő tőke vagy évi járadék lehet. 

A 311. §. következő intézkedést tartalmazza: A jelen feje- 
zet eseteiben a sértettnek kívánságára és részére a megfelelő 
kártérítés is megítélendő, mely tartós betegség vagy munkakép- 
telenség esetében, a megsértettnek személyi és családi viszo- 
nyaihoz képest, egyszer mindenkorra megállapítandó töke vagy 
évi járadék lehet. 

Említést érdemel még a 125. §., mely következőképen 
hangzik : 

A büntető ítéletben megítélt vagyoni elégtétel tekinte- 
tében az elévülést, valamint annak félbeszakítását a polgári 
törvények szabályozzák. 

A büntető törvénykönyv indokolása szerint, ezen egyes 
rendelkezések azért lettek külön felvéve, mert rendes polgári 
törvénykönyvünk nincs és a gyakorlat sem lóvén minden 
tekintetben megfelelő, ezen rendelkezések útmutatásul vétettek 
fel. Megjegyzendő ezenfelül, hogy van több büntetendő cselek- 
mény, mely önmagában véve nem von maga után magánjogi 
következményeket, így pl. a becsületsértés, a mennyiben csupán 
erkölcsi kihatással bir, míg ellenben az, ki pl. valamely keres- 
kedőről becsületsértő híreket terjeszt ós ezzel hitelét rontja 
vagy fizetésképtelenségét előidézi, már vagyoni érdekeket sért. 
Viszont vannak cselekmények ós mulasztások, melyek kártérítésre 
köteleznek a nélkül, hogy büntetendő cselekményt képezné- 
nek. Nálunk ezen a téren gyakran kö vettetik el hiba az által, 
hogy a magánjogi keresetet a bűnügy elbirálásától teszik füg- 

gővó. Ez nemcsak czéltalan időmulasztás, hanem azon hátrány- 
nyal is jár, hogy a büntetőjogi felelősség meg nem állapítása 
hátrányosan befolyásolja a magánjogi pert, pedig ugyanazon 
cselekmény egészen más szempontból bírálandó el a büntető és 
a magánjogi perben. A villamos vasút igazgatósága, az építési 
vállalkozó az előforduló baleseteknél büntetőjogilag rendszerint 
nem terhelhetők, ellenben magánjogilag szavatolni kötelesek, 
mig a vasúti kalauz és a pallér ellen, kiket ilyen esetekben be- 
csuknak, senkinek sem jut eszébe magánjogi keresetet indítani. 

Az 1871 : VIII. tcz. 19. §-a szerint mindazon károkat, 
melyek az 1869. évi IV. tcz. értelmében kinevezett birák és 
bírósági hivatalnokok hivatalos minőségben elkövetett sikkasz- 
tásai által magánfeleknek okoztattak, az állam felelős. Ezen 
törvény tehát tovább megy, mint az annak helyén vázolt 
franczia joggyakorlat. Az 1886. évi XXI. tcz. 91. §-a és az 
1886 : XXII. tcz. 88. §-a eseteiben a törvényhatóság, illetve 
községi pénztár is kártérítéssel tartozik. 

Az 1884 : XVII. tczikkbe foglalt ipartörvény 114. §-a 
szerint minden gyáros köteles gyárában saját költségén mind- 
azt létesíteni és fentartani, a mi tekintettel az iparüzlet és 
telep minőségére a munkások életének és egészségének le- 
hető biztosítására szolgál. A 158. §. e) pontja szerint pedig 
azon gyáros, ki a 114. §-ban megállapított kötelességét teljesí- 
teni elmulasztja, 100 írttól 300 frtig terjedhető pénzbüntetésben 
elmarasztalandó, fenmaradván ugy a polgári, mint büntető- 
törvény szerinti felelőssége, ha mulasztás miatt valamely bal- 
eset történt. 

Ezen szakaszoknak képezi az ipari és gyári alkalmazot- 
taknak baleset elleni védelméről szóló 1893-iki törvény a tech- 
nikai felépítését és onnan vétetett át a 37. §-ban foglalt gyarló 
intézkedés, a polgári törvény szerinti felelősségre való általá- 
nos utalással. 

Megemlítendőnek tartom e helyütt, hogy a kormény nálunk 
is foglalkozott már a munkások baleset elleni biztosításának 
kérdésével, a kereskedelmi minisztérium 1888. évben e kérdés 
megvitatása végett értekezletet is hívott egybe és annak kész 
javaslatot terjesztett elő, azonban ezen javaslat a napirendről 
letűnt és azóta fel sem merült többé. 

Ezen kérdéssel a magyar jogászgyülés is foglalkozott 
1889. évben és a következő megállapodásokat mondotta ki : 

1. A munkásoknak baleset elleni biztosítása törvényhozási 
utón szabályozandó ; 

2. a kényszerű biztosítás behozatala szükséges ; 

3. a biztosítás körébe bevonandók a mindennemű bányák- 
ban, elemi hajtó erővel működő gyárakban, gőzgéppel dolgozó 
mezőgazdaságoknál és építkezési vállalatoknál foglalkozásban 
levő munkások; a biztosítás a munkaközben bekövetkező 
balesetekre terjed ki; kártérítés fejében keresetképtelenség 
esetében a munkásoknak gyógyítási költség, továbbá temetési 
költség és évi járadék jár ; a biztosítási díj a munkaadót és 
bizonyos kisebb részben a munkást is terhelje; a biztosítás 
érvénye feltétlen és meg sem támadható ; a biztosított 
összegek le nem foglalhatók, el nem zálogosíthatok, másokra 
át nem ruházhatók ; a biztosítás az együttes biztosítás 
alapján eszközlendő, a biztosítási dijak közadók módjára 
behajtandók, biztosítandók és ugyanazon elsőbbséggel bírja- 
nak, mely elsőbbségben törvény szerint a közadók része- 
sülnek ; 

4. a biztosítás nem állami kezelés alá, hanem állami fele- 
lősség mellett magánkezelés alá veendő. 

A már említett törvényeken kivül a magánjogi kártérítési 
kötelezettségről intézkednek még az 1879 : XXXI. tcz. 84. §-a 
az erdei károknál és az 1894 : XII. tcz. 112. §-a a mezőgazda- 
sági károknál. Léteznek ezenfelül rendőri intézkedéseket tartal- 
mazó kormányrendeletek. Mindezeknél azonban tárgyunkra 
nézve fontosabb az 1874 : XVIII. tcz., melylyel tehát behatóbban 
kell foglalkoznom. 

Azon különbség ugyanis, mely a gőzerő által hajtott rend- 
kívül hosszú vonalakra terjedő és egyszerre számos utazót 
szállító vasutak és egyébb jármüvek között létezik, az utazás- 
sal járó veszély koczkázatát is különbözővé teszi, miért is a 
vasutak behozatala után szükségesnek találtatott az utazókról 
gondoskodni azon esetre, ha őket utazásuk közben baleset érné. 
A törvényhozó azon felfogásból indult ki, hogy az üzleti szabá- 
lyok pontos betartása mellett baleset csak vis major vagy az 
utas vigyázatlansága folytán állhat be. Ezen felfogásnak még- 
is 

felelőleg a szavatossági törvények, nálunk a 1874 : XVIII. tcz. 
alapszeméjét az képezi, hogy baleseteknél a vasúti üzem hibája 
praesumáltatik és ezen praesumtióval szemben a vasútnak kell a 
felsőbb erőhatalmat vagy a károsult vigyázatlanságát bizonyítani. 
A vasutak a törvényhozás ezen kivételes álláspontját magukra 
nézve tulszigorúnak és nem kellően indokoltnak találván, 
káreseteknél mindenféle kifogásokkal állnak elő és ha azt kisebb 
összeggel rendezni nem lehet, perre juttatják a dolgot. Ezen 
pereket mindkét részről a legnagyobb elkeseredéssel folytatják 
és azok minden alkalommal kutforrását képezik a vasutak 
ellen irányzott heves támadásoknak. Valahányszor nagyobb 
vasúti baleset előfordul, a hirlapok mindig felszólalnak a 
vasutak azon eljárása ellen, hogy a baleset által sújtott utasokat 
vagy azok családját kártérítésben nem részesítik, hanem perre 
juttatják a dolgot, melynek hosszú tartama és bizonytalan ki- 
menetele az egész szavatossági törvény értékét illusoriussá teszik. 

Még szomorúbb a helyzet azon naponta előforduló szá- 
mos balesetnél, melyek a vasúti munkásokat érik. Ezek a leg- 
több esetben nem is tudják, hogy a törvény hatálya reájuk is 
kiterjed, de ha tudnák is, ez nem sokat használna nekik, mint- 
hogy a vasutak ellen perelni nem mernének és erre anyagilag 
nem volnának képesek. 

Mindhét esetben az egyedüli remedium nézetem szerint az 
utasokra és vasúti alkalmazottakra kiterjedő kötelező baleset- 
biztosítás behozatala volna. 

Ezen tárgy befejezése előtt meg kell érintenem judikatu- 
ránkban fölmerült azon vitás kérdést, hogy vájjon az 1874. évi 
XVIII. tcz. kiterjed-e a közúti vaspályákra is? A budapesti kir. 
törvényszék az igenleges álláspontra helyezkedett azon indoko- 
lással, hogy míg a gőzmozdonyú vasutak rendszerint korlátolt, 
illetve árkolások és pártolások által a nyilvános közlekedéstől 
elkülönített saját területökön közlekednek, addig a közúti 
vaspálya a városnak legélénkebb utczáin és terein közlekedik, 
a miből ismét az következtethető, hogy ez utóbbi alkalmazottjai 
a gőzmozdonyú vaspályák alkalkalmazottjainál még fokozottabb 
mérvű elővigyázatot kötelesek a balesetek elkerülése végett 
kifejteni és tehát az 1874. évi XVIII. tcz. indokai a közúti vas- 
pályákkal szemben még inkább fenforognak. 

1(3 

A budapesti kir. ítélő tábla az elsőbirósággal ellenkező 
álláspontra helyezkedett azon indokolással, hogy a törvény 
rendelkezései csakis a gőzmozdonyú vasutakra terjed ki, a mi 
kitűnik e törvény szelleméből, annak indokolásából, valamint 
a törvény megalkotásakor folytatott törvényhozási tárgyalásból. 

A Gnria bölcsen kitért a kérdés elöl és azon indokolással, 
hogy az általános bizonyítási jogelvek szerint alperes, vagyis a 
közúti vaspálya köteles bizonyítani, hogy a bekövetkezett bal- 
eset nem alperes közegeinek mulasztásából, gondatlanságából 
vagy hibájából származott, de ezt be is bizonyította, a másod- 
biróság ítéletét helybenhagyta. (Kir. Curia 1040/1893. sz. ítélet.) 

Részemről azon állásponton állok, hogy az 1874. évi 
XVEÜ. tcz. a közúti vasutakra, a budapesti kir. törvényszék 
ítéletében felhozott okoknál fogva és még azért is alkalmazandó, 
mert a törvény egészen a német szavatossági törvény alapján áll ; 
ennek indokolása pedig világosan kimondja, hogy a ló vasutak 
épúgy, mint a gőzmozdonyú vasutak a szavatossági törvény alá 
esnek. Az 1874. évi XVIII. tcz. is nem beszél gőzmozdonyú 
vaspályákról, hanem vaspályákról általában, melyek forgalom- 
körébe pedig a közúti vaspályák is esnek. 

Tárgyam befejezéséül még kötelességemnek tartom a hazai 
judikatura köréből néhány szemelvényt ismertetni oly formán, 
hogy mindenütt előbb a jogesetet aztán az ítélet rövid kivonatát 
közlöm. 

0. Sándor szobatisztító egy ház II. emeletéről a fafelhuzó- 
gép nyílásán keresztül a pinczébe esett és ez által mindkét lábát 
eltörte és annak következtében meghalt. A per során bebizo- 
nyíttatott, hogy ezen fafelhuzógéphez vezető folyosók sötétek és 
világítva a szerencsétlenség idején nem voltak, továbbá, hogy a 
fahuzó járgányát záró vasrácsos ajtó bezárva nem volt, sőt annak 
kulcsa is elveszett. 

A budapesti kir. törvényszék a háztulajdonos kártérítési 
kötelezettségét megállapította és elmarasztalta őt az igazolt 
gyógykezelési és temetkezési költségekben és az özvegy részére 
120 frt évi tartásdíjban. Indokok: A szükséges elővigyázati 
intézkedés elmulasztásából származó károkért a tulajdonos 
felelőséggel tartozik. (1888 decz. 27. 42842. sz.) A Curia ezen 
ítéletet helybenhagyta, mert már azon tény, hogy a vasrácsajtó, 

mely kulcscsal elzárható volt, rendszerint kulcscsal be nem 
záratott, olyan mulasztást képez, melyért a vagyoni felelősség a 
háziurat terheli. 

Egy munkásnő megbízatott azzal, hogy az udvarról ládákat 
a gyárhelység padlására felvigyen, ezen munka közt a padlás lép- 
csője leszakadván a munkásnő súlyos sérülést szenvedett. 

A budapesti kii*, törvényszék a munkásnő munkaképtelen* 
sége tartamára a gyártulajdonos ellen 24 frt havi tartásdíjat 
ítélt meg. Indokok : Az 1872 : 8. tcz. 69. §-a értelmében minden 
gyáros köteles gyárában a saját költségén mindazt létesíteni és 
fentartani, a mi tekintettel az iparüzlet és telep minőségére a 
munkások életének és egészségének lehető biztosítására szolgál. 

A Curia az ítéletet helybenhagyta a következő figyelemre 
méltó indokolással : Azon vagyoni felelősség és annak terjedelme, 
amely a gyárost a gyárban előfordulható baleset és az ezáltal 
másoknak okozott kár miatt terheli, az 1879-ben mint a baleset 
idejében érvényben volt törvényeink által tüzetes szabályozás- 
ban nem részesült ugyan, azonban birói gyakorlatunkban foly- 
tonos alkalmazást nyer azon elv, hogy aki másnak a törvényben 
előszabott kötelezettségek megszegése, vétkes gondatlansága vagy 
a mulasztása által kárt okoz, a kárért felelős legyen és e felelőssé- 
get kötelességszegés vagy vétkes mulasztás, valamint a baleset é* 
ez által okozott kár közötti szoros okozati összefüggés, specziálü 
törvény hiányában a felhívott gyakorlatunkban elfogadott álta- 
lános elvek alapján már magában is megállapítja. (1890. 
szept. 10. 5889. sz.) 

Egy napszámos a dynamit kezelésével megbízott egy másik 
napszámos gondatlansága folytán előállott dynamitrobbanás 
következtében meghalt. 

A budapesti kir. ítélő tábla a gyáros kártérítési kötelezett- 
ségét az özvegy javára megállapította, daczára annak, hogy a 
napszámos az előzetes bűnügyben felmentetett. Indokok: 
A szerencsétlenséget előidézett E. János nemcsak a dynamit 
töltények használatával volt megbízva, hanem azokat a raktár- 
ból ellenőrzés nélkül elhozhatta és saját belátása szerint kezel- 
hette, ezt a körülményt számba véve, őt az alperes társaság 
olyan alkalmazottjának kellett tekinteni, kinek megválasztásá- 
ban a társaság különös gondossággal eljárni és kinek működé- 
in 

dését fokozott mérvben ellenőrizni köteles volt. (1890. január 30; 
34782. sz.) 

A cseléd gazdája elhullott ökrének bonczolása közben közre- 
működvén, súlyosan megsérült. 

A kir. Guria a gazdát kártérítésre, az orvosi díjak és gyógy- 
szerek megfizetésére kötelezte. Indokok : A cseléd károsodása 
gazdája részére teljesített munkaközben támadt betegségből 
állott elő, minélfogva mint gazda őt a kárért kárpótolni köteles. 
(1888 oki 31. 4177. sz.) 

A judikaturában ezeken felül a következő jogelvekre 
találunk: 

Ha a cseléd gazdája részére teljesített munka közben vélet- 
len szerencsétlenség folytán nagyobb mérvű sérülést szenved, 
akkor az 1876 : XIII. tcz., 32. és 34. §§-ai alkalmazást nem 
nyernek és a gazda az idézett tcz. 38 §§-a értelmében a beteg 
cselédnek teljes felgyógyulásáig az ápolási és gyógyítási költse- - 
geket viselni köteles. (Curia 1891 május 29. 10764. sz.) 

A munkaadó okvetlenül felelős alkalmazottjainak életéért 
és testi épségeért s következve kártérítéssel tartozik, ha még 
azokat az óvintézkedéseket is elmulasztja, amelyek a munkaadó 
részéről könnyen teljesíthetők. (Budapesti tábla : 5140/89. sz.) 

Az állatot vagy kutyát tartó egyén a vagyona biztosítására 
tartott ebének természetét biztonság tekintetében is kitudni 
köteles levén, gondoskodni tartozik arról is, hogy általa esetleg 
valakinek ártalmára ne lehessen s így ha kutyáját sem kötve 
nem tartja, sem pedig szájkosárral el nem látja, beszámítás alá 
eső gondatlanságot követ el. E gondatlanság következmé- 
nyeiért büntető jogilag is felelős. (Curia 1889 márczius 29. 
9546. sz.) 

Felperes tanukkal bizonyította, hogy egy felöltője alperes- 
nek Abbázia kávéházában elveszett. Tekintve, hogy az üzlet 
tulajdonosa üzletszemélyzetének az üzlet körében elkövetett 
mulasztásaiból eredt kárért a károsult harmadik személylyel 
szemben felelős és ebből folyólag tekintettel arra, hogy alperes 
nem is állította, hogy kávéházában vendégei felső ruháinak * 

megőrzésére szolgáló ruhatár lenne, alperes felperesnek az elve- 
szett felső kabátot kártalanítani tartozik, amennyiben felperes 
bizonyította, hogy felöltőjét az alperes üzletében alkalmazott 

pinczérnek megőrzés végett adta át. (Bpesti tábla 1891 jan. 29. 
1001. sz.) 

Habár az 1874. XVIII. tcz. határozatai a vasúti baleset 
által okozott halál vagy testi sértés iránti kártérítésre nézve a 
vasúti személyzetre is alkalmazandók, felperesnek keresete 
mégis elutasítandó volt; mert férje a per adatai szerint életét 
nem a fentidézett törvényczikben említett vasúti baleset folytán, 
hanem szolgálata teljesítése közben a mozdonyról saját vigyá- 
zatlanságából való leesése következtében vesztette el, és kimu- 
tattatott, hogy alperesi társaság oly intézkedést illetve mulasz- 
tást el nem követett, mely ezen szerencsétlen leesést előidézte 
volna : ennélfogva hiányoznak ama feltételek, melyek alatt fel- 
peres a neki az alperes által életbe léptetett nyugdíjintézetből 
már amúgy is kedvezményezetten kiszabott nyugbéren felül a 
fentidézett t. ez. alapján még további kárpótlást igényelhetne. 
(Curia 1889 : máj. 1. 7957. D. T. XXIII. 82) 

Az 1874 : XVIII. tcz. 7. §-a csakis a vaspályák által 
Magyarország területén okozott halál vagy testi sértések miatt 
indítandó kártérítési keresetek tekintetében, a dolog természe- 
ténél fogva hazai bíróságok közt szabályozza az illetőséget, 
minthogy pedig felperes néhai férjének megsérülése nem az 
ország területén történt, tehát alperes az idézett törvényre a 
bírói illetőség kérdésében eredménynyel nem hivatkozhatik ; 
de minthogy felperes magyar alattvaló, alperesi társulat igazga- 
tóságának pedig székhelye Magyarországon, illetve az eljárt kir. 
tszék területkörén is létezik, s ekként említett társulat a kereseti 
kártérítés tekintetében Magyarországon is perelhető; annál- 
fogva a peres felek közt felmerült peres kérdés elbírálása nem 
engedhető át más ország bíróságának és e végből felperes más 
országban leendő perindításra nem utasítható, illetőleg ezen 
peres ügy elbírálására a magyar bíróság, és pedig a társulat 
székhelyére való tekintettel az 1868 : L IV. tcz. 33. §-a alapján 
az eljáró bpesti tszéki bíróság elletősége megállapítandó volt. 
(Budapesti tábla 1886. máj. 31. 23036. P. T/Xin. 24.) 

Ha ezek után a judikaturából merített tapasztalatainkat 
összefoglaljuk, akkor mindenekelőtt constatálnunk kell, hogy 
míg a külföldön, különösen Németországban évenkint számos 
szavatossági pert bírálnak el, nálunk a vonatkozó jogesetek 

csak kivételesen fordulnak elő, aminek oka megállapított szava- 
tossági jogszabályok hiányában keresendő, aminek folytán azok 
a nagy közönség de még a jogászvilág tudatába sem mennek át. 
Ellenben kedvező jelenség gyanánt constatálhatjuk, hogy a jog- 
gyakorlat helyes nyomon jár, midőn azon jogszabályokat meg- 
állapítani igyekszik, melyekre a szavatossági kötelezettség ala- 
pítható. Azt láttuk, hogy ezen igyekvésben ama bizonyos socia- 
listicus olajcsöpp felismerhető. Azt is láttuk, hogy az ismertetett 
franczia jogelvek nálunk is utat törtek. 

A vasutak szavatossági kötelezettségére vonatkozó judika- 
turánál megállapíthatjuk, hogy a bíróságok az 1874 : XVIII. tör- 
vényczikk jogelveit meglehetős szigorral alkalmazzák, azonban 
még sok téves nézet fordul elő különösen az « üzemi balesetek » 
fogalmának megállapításánál ; nevezetesen ezek köre megszorít- 
tatik, holott annak minél extensivebb magyarázatot kellene 
nyerni. 

A judikaturából végül azon tapasztalatot merítjük, hogy 
bármily szabadelvűén akarjoyi is a bíróság a munkaadó és 
munkás közötti szavatossági jogviszonyokban a munkás javára 
dönteni, ez soha sem lesz kielégítő. 

A kifejtett joganyag és szerzett tapasztalatok után tehát 
véleményemet a következőkben foglalom össze : 

1 . A munkásokra nézve a kötelező balesetbiztosítás hozandó 
be, azonban nem csak az ipari és gyári munkásokra nézve, 
hanem a mezőgazdasági munkásokra is, mert ezek száma 
nálunk az előbbiekét sokkal meghaladja. 

2. Speczialis szavatossági törvény cdkotása mellőzendő, 
ellenben magánjogunk codificátorai a kötelmi jog szabályozá- 
sánál figyélmöket a szavatossági jogszabályokra behatóan és 
részletesen terjeszszék ki. (Élénk helyeslés.) 

